Forseti Bandaríkjanna , Donald Trump , segir að bandarískir gyðingar sem kjósi Demókrataflokkinn sýni annaðhvort algjöran þekkingarskort eða ótryggð ( e. great disloyalty ) . Ummæli forsetans hafa vakið mikla gagnrýni þar sem hann notar klisju rasista sem saka gyðinga um tvöfeldni ( e. dual loyalty ) . Þingkonurnar Rashida Tlaib og Ilhan Omar . AFP Ráð gyðinga innan Demókrataflokksins , Jewish Democratic Council of America , segir að forsetinn sé að reyna að nýta sér gyðingahatur í pólitískum tilgangi . Ummælin féllu í kjölfar árása Trumps á tvær þingkonur demókrata en Trump hefur ítrekað sakað þærIlhan Omar og Rashida Tlaib um gyðingahatur . Bernie Sanders , öldungadeildarþingmaður og þátttakandi í forvali demókrata , er gyðingur og segist vera stoltur af því . AFP Vegna þrýstings frá Trump synjuðu stjórnvöld í Ísrael Omar og Tlaib um heimild til að koma til landsins . Konurnar hafa báðar gagnrýnt ríkisstjórn Ísraels og ætluðu að heimsækja bæði Vesturbakkann og Austur-Jerúsalem . Stjórnvöld í Ísrael ákváðu síðan að heimila Tlaib að heimsækja ömmu hennar sem býr á Vesturbakkanum en Tlaib neitaði að fallast á skilyrði stjórnvalda . Nýlegar skoðanakannanir sýna að mikill meirihluti bandarískra gyðinga lítur á sig sem demókrata .